
Dohányfajták vizsgálata a morfológiai paraméterek és a terméshozam függvényében

A Virginia típusú dohánynak nagy szerepe van a hazai növénytermesztésben. Legfőképp a nyírségi homoktalajokon, mivel talajigénye szempontjából a homok és humuszos homoktalajokon célszerű termeszteni. Megfelelően beilleszthető a hazai vetésváltásba, mint főnövény. A dohánytermesztés agrotechnikai szempontból a tetejezésen és kacsozáson kívül teljesen gépesíthető. Napjainkban a Burley és Virginia típusú dohányfajták termesztésével foglalkoznak hazánkban melyek közel 50 - 50% - os mennyiségben oszlanak meg az összesen 3000 hektárnyi dohánytermőterületen. A dohánytermesztést jól reprezentáló Hevesi fajtákat hasonlítottam össze a két új BSB fajtával a duális partneremnél. Dolgozatom elsősorban a fenológiai vizsgálatok eredményeit dolgozza fel. A méréseim kiterjedtek a dohány csírázóképességére, a megfelelően fejlett palánták mennyiségére, a kiültetett fajták növekedési erélyére és azok különbségére, a hozott haszonlevelek számára, méretére és azok különbségeire, hozott talpkacsok számára és egy hektárra vetítve a termésmennyiég alakulására.Vizsgálataim kitértek egy fontos szempontra is, ami nem volt más, mint a fajtánként hozott talpkacsok száma, amely megmutatta, hogy habár a BSB  fajtát lenne célszerű bevonni a termesztésbe, a hozott talpkacsokkal járó megnövekedett élőmunkaigénye is jelentős mértékben növekedne.
A dohány a nyírségi homoktalajokon megfelelően beilleszthető a vetésváltásba, és termesztése mögött több évtizedes tapasztalat áll. Remélem, hogy a dolgozatom hozzájárul a növény egyre inkább csökkenő termesztésterületének a megtartásához és növekedéséhez, ugyanis nem szabadna hagyni, hogy teljesen eltűnjön, mert a gyenge tápanyag és vízgazdálkodású homoktalajok egyik leginkább munkaigényes növénye. 



